
Síkbeli alakzatok approximációja véletlen sokszögekkel: elmélet és alkalmazások

Kulcsszavak: nevezetes eloszlások;illeszkedésvizsgálat;kerület;terület
A dolgozat témája a síkbeli alakzatok approximációjának elméleti és gyakorlati módszereinek vizsgálata, a sík alakzat geometriai jellemzőinek (kerület, terület, átmérő) számítása véletlenszerű hozzáírt poligonokkal való közelítéssel. Ez a probléma kulcsfontosságú a számítógépes látás és a 3D felületrekonstrukció területén. Elsőként elméleti matematikai módszerekkel vizsgáltuk a körlapba írt véletlen poligonok területének és kerületének várható értékeit. A második lépésben szimulációkat végeztünk az általunk írt programokkal, hogy jobban megértsük, hogyan működik a véletlen poligonokkal való közelítés. A szimulációk segítségével statisztikai vizsgálatokat végeztünk az eredmények eloszlásáról, átlagáról és szórásáról. A kapott eredmények által pontos képet kaptunk az approximáció megbízhatóságáról. Tanulmányunkban a matematikai elmélet és gyakorlati szimulációk összehasonlítása és elegyítése egymással tökéletes példája annak, hogy ezek kombinációja milyen jelentőséggel bír az ipari és tudományos alkalmazásokban. A dolgozat megbízható matematikai biztosítékot ad arra, hogy a véletlen poligonokkal való közelítési technikák mennyire hatékonyak.



